قاسم امين

قاسم امين () ( 1 ديسمبر 1863 - 23 ابريل 1908) كان من مؤسسين الحركة الوطنيه المصريه و جامعة القاهرة , اشتهر بانه زعيم الحركة النسائية فى مصر
فيه اختلاف على جنسية والده يعنى فيه ناس بيقولوا كۏردى و ناس تانيه بتقول انه عثمانى بس امه مصريه
اتولد فى صعيد مصر بالتحديد فى طُرة. اخد ليسانس الحقوق سنة 1881 اشتغل شوية محامى بعد كدة راح فرنسا ودرس القانون فى جامعة مونبلييه.
ولما رجع كان متاثر بمجتمع فرنسا وحرية التفكير هناك وشاف ان فيه عادات فى مصر مش اساسها الاسلام و كان من مؤيدين محمد عبده. و كان بيكتب فى جرنان المؤيد عن المجتمع المصرى ومشاكله.
بعد مارجع قاسم امين من فرنسا الف كتاب اسمه المصريين رد فيه على تهم الدوق داركور للمصريين بالتخلف فى العادات الاجتماعيه اللى بتفرق بين الراجل والست، و الغريب انه فى الكتاب ده دافع عن الحجاب، وفصل الراجل عن الست، وحاول تبرير عادات المجتمع الشرقى التقليديه.
لكنه بعد اقامته فى مصر بفتره حضر صالون ثقافى لاميره اسمها نازلى فاضل، كان بيحضره مثقفيين و مفكريين فى المجتمع المصرى ساعتها، والظاهر انه تآثر بشخصيه نازلى فاضل لانها كانت امرآه متعلمه و مثقفه بس ملتزمه بالدين والاخلاق فى نفس الوقت. و من ساعتها غير اراءه وكتب فى مواضيع تحرير و تعليم المرآه، وشاف ان فيه عادات فى مصر مش اساسها الاسلام.

كان من مؤيدين للشيخ محمد عبده و كان بيكتب فى جرنان المؤيد عن المجتمع المصرى ومشاكله

 اهتمامه بنهضة الست المصريه 
اهتمام قاسم امين بوضع الستات فى مصر كان عشان هو شايف ان الست هى اساس المجتمع وتطويرها هو تطوير المجتمع فاهتم بتحرير المرأة وقصاد دة كان عليه هجوم عنيف جدا والدنيا اتقلبت عليه واتهموه انه بيدعو للانحلال نتيجة عيشته برّة وعمل كتاب اسمه تحرير المرأة اتكلم فيه عن الحجاب والطلاق والجواز باكتر من واحدة وقال ان الست لازم تخرج للمجتمع ويكون ليها الحق فى التعليم
وكان بيهتم بالاسلوب عن المظهر يعنى كان بيقول مش مهم الست تبقى محجبة لكن المهم تصرفاتها وطريقة مشيتها.
بعد كتابه الاول تحرير المرآه اتعرض قاسم امين لهجوم عنيف من الصحافه والرآى العام، ولكنه ماتراجعشى عن اراءه و بعدها سنة واحده نشر كتابه التانى المرآه الجديده، اللى اصر فيه على منهج تحديث وضع المرآه و نظره المجتمع ليها

دة غير انه عمل كتاب تانى اسمه "اسباب ونتايج و أخلاق ومواعظ" عن المجتمع المصرى بردو
وكمان كان بيدعو لتحرير العربى من التكلف والسجع وعلامات الاعراب لكن محدش سمعله والحكاية نامت
قاسم امين كان وكيل للنائب العمومى لمحكمة مصر المختلطة وبعدها بقى مستشار فى محكمة الاستئناف

 وفاته 
قاسم امين مات 23 ابريل سنة 1908 , رثاه عدد من الشعرا الكبار زى حافظ ابراهيم و خليل مطران

تصنيف:مواليد 1863
تصنيف:وفيات 1908
تصنيف:قانونيين مصريين
تصنيف:محامين مصريين
تصنيف:كتاب مصريين
تصنيف:ناشطين مصريين
تصنيف:نسويين مصريين
تصنيف:وطنيين مصريين
تصنيف:ليبراليين مصريين
تصنيف:مصريين عراقيين
تصنيف:مصريين اتراك
تصنيف:تنويريين
تصنيف:مفكرين
تصنيف:مفكرين مصريين
تصنيف:متعلمين فى جامعة القاهره